André Bjerregaard leverede lørdag en solid kandidat til årets mål i Superligaen, da han bragede Horsens i front mod Viborg.

Angriberne modtog en høj bold midt for målet, tog den ned med brystet og vippede den herefter over en forsvarsspiller. Som det mest naturlige i verden flugtede Bjerregaard efterfølgende kuglen i kassen.

- Jeg når ikke at tænke så meget. Det går så stærkt i situationen, men heldigvis lykkedes det, og det var rigtig dejligt, at den gik ind, siger Bjerrregaard selv om målet.

Hvis ikke du allerede er overbevist om, at Bjerregaard scorede et mål ud over det sædvanlige, så se videoen i playeren herover.